Biblija (Tomislav Dretar)/Kain i Abel


Kain i Abel 

4 1 Čovjek pozna Evu ženu svoju. Ona osta trudna, rodi Kaina i reče: »Ja rodih jednog čovjeka, s ALLAHOM«. 
2 Ona rodi još njegovog brata Abela. 
3 Abel je napasao ovce, Kain je obrađivao zemlju. Na kraju sezone, Kain prinese ALLAHU jednu žrtvu od plodova zemaljskih; 
4 Abel  mu prinese također *prvijence svojih životinja i njihovo masno. ALLAH okrenu svoj pogled prema Abelu i njegovoj  žrtvi, 
5 ali okrenu svoj pogled od Kaina i njegove žrtve. Kain bi time veoma razljućen i njegovo lice bi  utučeno. 
6 ALLAH reče Kainu : «Zašto se ti ljutiš? I zašto je tvoje lice utučeno? Ako uradiš dobro, ne će li ti se pokazati? 
7 Ako li ne uradiš dobro, grijeh,  šćućuren na tvojim vratima, hlepi za tobom. Ali ti, svladaj ga.»
8 Kain porazgovara sa svojim bratom Abelom, kad biše u poljima, Kain napade svog brata Abela i ubi ga. 
9 ALLAH reče Kainu: »Gdje je tvoj brat?«  »Ne znam odgovori ovaj. Jesam li ja čuvar svojem bratu?«  
10 » Što si to učinio uzvrati on. Glas krvi tvojeg brata jauče iz zemlje prema meni. 
11  Ti si sada proklet od zemlje  koja  je otvorila usta da primi iz tvoje ruke krv tvojeg brata. 
12 Kad budeš obrađivao svoju zemlju ona ti više ne će dati svoju snagu. Bićeš lutalica i potucalo na zemlji.«
13 Kain reče ALLAHU: » Moja je grješka preteška za podnositi.
14 Ako me ti danas istjeraš s  površine ovog tla, ja ću biti skriven licu tvojem, biću lutalica i skitnica na zemlji  i ako me  ko nađe ubiće me.« 
15 ALLAH mu reče: » Pa, dobro! Ubije li ko Kaina, on će biti osvećen sedam puta.« ALLAH stavi jedan znak na Kaina da  ga niko, susrevši ga, ne ubije. 
16 Kain se udalji iz prisutnosti ALLAHOVE i nastani se u zemlji Nod na istoku Edena.

Kain i Abel